31999R1459
L 168/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1459/1999 НА СЪВЕТА
от 24 юни 1999 година
за изменение на Регламент (ЕО) № 850/98 на Съвета относно опазването на рибните ресурси посредством технически мерки за защита на младите екземпляри морски организми
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност и по-специално член 37 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че:
(1)
член 47, параграф 1 от Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (4) гласи, че най-късно една година след датата на влизане в сила на въпросния регламент, Съветът следва да се произнесе, въз основа на предложение от Комисията, относно определянето на правила, приложими при използването на комбинация от мрежи с различни размери на окото, и които ще се прилагат от същата дата, на която влиза в сила въпросният регламент;
(2)
за да се гарантира ефикасен контрол, наблюдение и прилагане на тези правила при използване на комбинации от мрежи с различни размери на окото и по време на риболовни кампании, осъществявани в повече от един регион или географска зона, задължението да се води бордови дневник следва да обхване и риболовните кораби, които до този момент са били освободени от него;
(3)
следователно членове 4 и 15 от Регламент (ЕО) № 850/98 следва да се преразгледат;
(4)
следователно Регламент (ЕО) № 850/98 следва да бъде изменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 850/98 се изменя, както следва:
1.
Член 4 се заменя със следния текст:
„Член 4
1. За всеки географски регион или зона, посочени в приложения от I до V и, когато е приложимо, в зависимост от периода, целевите видове при всеки размер на окото на мрежата са посочените в съответното приложение.
2.
a)
Забранява се използването по време на риболовна кампания на всякаква комбинация от теглени мрежени уреди с различен размер на окото на мрежата:
-
общо в региони 1 и 2, с изключение на Скагерак и Категат, и в зависимост от периода, освен ако размерът на окото на мрежата на тези мрежени уреди отговаря на комбинация от мрежи с различни размери на окото, причислена към предвидените в приложение VIII и
-
в регион 3, с изключение на участък IХа на ICES на изток от 7°23′48″ западна дължина, освен ако размерът на окото на мрежата на тези мрежени уреди отговаря на комбинация от мрежи с различни размери на окото, причислени към предвидените в приложение IХ.
б)
За всеки географски регион или зона, посочени в приложения III, IV и V, и в зависимост от периода, се разрешава използване по време на риболовна кампания на всяко съоръжение от теглени мрежени уреди, причислени към всякаква комбинация от мрежи с различни размери на окото, определени в съответното приложение.
в)
Капитаните на риболовни кораби, които по време на риболовна кампания не водят бордови дневник съгласно разпоредбите на член 6 от Регламент (ЕИО) № 2847/93, не използват по време на тази риболовна кампания комбинация от теглени мрежени уреди, причислени към повече от един размер мрежи, в риболовните зони на Общността. Това изискване не се прилага за риболовни кампании в риболовни зони на Общността в региони 4, 5 и 6.
г)
Корабите могат да държат на борда по време на всяка риболовна кампания всякаква комбинация от теглени мрежени уреди, причислени към мрежа, която не съответства на разпоредбите на букви a) или б), при условие че тези мрежени уреди са завързани и подредени съгласно разпоредбите на член 20, параграф 1 от Регламент (ЕИО) № 2847/93. Всеки мрежен уред, който не е завързан и подреден съгласно цитираните разпоредби, се счита за използван.
д)
Ако няколко мрежени уреда са едновременно теглени от един или няколко риболовни кораба, всеки мрежен уред следва да има еднакъв размер на окото на мрежата.
е)
Използването на теглен мрежен уред с размер на окото на мрежата:
-
под 16 милиметра се забранява в регион 3, с изключение на участък IХа на ICES на изток от 7° 23′ 48″ западна дължина,
-
под 40 милиметра се забранява в участък IХа на ICES на изток от 7° 23′ 48″ западна дължина,
-
под 20 милиметра се забранява в региони 4 и 5,
-
под 45 милиметра се забранява в регион 6.
3. Капитаните на риболовни кораби, които не водят бордови дневник съгласно разпоредбите на член 6 от Регламент (ЕИО) № 2847/93, по време на риболовна кампания не ловят риба в повече от един географски регион или зона, посочени в приложения от I до V. Това изискване не се прилага за кораби, които използват по време на риболовна кампания само теглени мрежени уреди, чийто размер на окото на мрежата е равен или по-голям от 100 mm.
4.
a)
За всяка риболовна кампания, по време на която се използва комбинация от теглени мрежени уреди с повече от един размер на окото на мрежата, се забранява разтоварване, когато:
i)
уловът се осъществява в региони 1 и 2, с изключение на Скагерак и Категат, и всеки използван мрежен уред е с размер на окото на мрежата равен или по-голям от 100 mm, освен когато съставът в проценти на улова, съхраняван на борда, е съвместим със съответните условия в приложение Х(А); или
ii)
когато уловът се осъществява в Скагерак и Категат и всеки използван мрежен уред е с размер на окото на мрежата, равен или по-голям от 90 mm, освен когато съставът в проценти на улова, съхраняван на борда, е съвместим със съответните условия в приложение Х (Б); или
iii)
когато уловът се осъществява в регион 3, с изключение на участък IХа на ICES на изток от 7° 23′ 48″ западна ширина, и всеки използван мрежен уред е с размер на окото на мрежата, равен или по-голям от 70 mm, освен когато съставът в проценти на улова, съхраняван на борда, е в съответствие с приложимите разпоредби в приложение ХI(А); или
iv)
когато уловът се осъществява в участък IХа на ICES на изток от 7° 23′ 48″ западна дължина и всеки използван мрежен уред е с размер на окото на мрежата, равен или по-голям от 55 mm, освен когато съставът в проценти на улова, съхраняван на борда, е съвместим с разпоредбите на приложение ХI (Б).
б)
В останалите случаи съставът в проценти на улова, осъществяван с всеки размер на окото на използвана мрежа, във всеки един от регионите, посочени в приложения от I до V, и съхраняван на борда, е съвместим със съответните разпоредби на съответното приложение.
5.
a)
Процентът на целевите видове и на други видове се получава, като се събират всички количества от целевите видове или от други видове, посочени в приложения от I до V, които се съхраняват на борда или се трансбордират.
б)
Въпреки това, подробните правила за получаване на процента от целеви видове и от други видове, съхранявани на борда, когато уловът се осъществява с един ли няколко теглени едновременно мрежени уреда от няколко риболовни кораба, се изготвят съгласно предвидената в член 48 процедура.
6. Преди 31 май 2001 г. държавите-членки представят в Комисията доклад за прилагането на разпоредбите, предвидени в настоящия член, в член 15 и в съответните приложения. Въз основа на тези доклади Комисията подава подходящи предложения. До 31 октомври 2001 г. Съветът взима решение на основата на всяко така представено предложение.“
2.
Член 15 се заменя със следния текст:
„Член 15
1. Количествата улов на морски организми, превишаващи позволените проценти, посочени в приложения I-VII, Х и ХI, не могат да бъдат разтоварвани, а се връщат обратно в морето преди всяко разтоварване.
2. Във всеки момент по време на риболовна кампания и след сортиране на улова, процентът на целевите видове, определени в приложения I-VII, които се съхраняват на борда, представляват поне половината от минималните проценти от целевите видове, посочени във въпросните приложения.
3. Капитаните на риболовни кораби, които са задължени да водят бордови дневник, следят след изтичане на първите 24 часа от дадена риболовна кампания, минималният процент на целеви видове, определен в приложения I-VII, X и XI да бъде достигнат при всяко вписване в бордовия дневник, съгласно разпоредбите на член 6 от Регламент (ЕИО) № 2847/93.
4. Когато по време на риболовна кампания даден кораб влиза или се връща от един от географските региони или зони, посочени в приложения I-V, минималният процент целеви видове, определен в приложения I-VII, Х и ХI, съхраняван на борда и произхождащ от региона или от географската зона, в която корабът е ловял риба преди това по време на кампанията, следва да бъде достигнат за два часа.“
3.
Приложение Х се заменя със следното:
„ПРИЛОЖЕНИЕ Х
A. УСЛОВИЯ ЗА ИЗПОЛЗВАНЕ НА НЯКОИ КОМБИНАЦИИ МРЕЖИ С РАЗЛИЧНИ РАЗМЕРИ НА ОКОТО ЗА РЕГИОНИ 1 И 2, С ИЗКЛЮЧЕНИЕ НА СКАГЕРАК И КАТЕГАТ
1. Комбинация от мрежи с различни размери на окото: 16-31 mm + = 100 mm
Уловът, съхраняван на борда или разтоварван, съдържа най-малко 50 % от всякаква смес от скариди и лангустини (Pandalus montagui, Crangon spp. и Palaemon spp.).
2. Комбинация от мрежи с различни размери на окото: 32-54 mm + = 100 mm
Уловът, съхраняван на борда или разтоварван, съдържа най-малко 20 % от всякаква смес от скариди и лангустини (Crangon spp., Pandalus spp., Palaemon spp., Parapenaeus longirostris);
или
уловът, съхраняван на борда или разтоварван, съдържа най-малко 50 % от всякаква смес от морски организми, посочени в приложение I като целеви видове за размер на окото на мрежата 32-54 mm, с изключение на скаридите и лангустините (Crangon spp., Pandalus spp., Palaemon spp., Parapenaeus longirostris), и не повече от 15 % от всякаква смес от видовете, отбелязани със знака „y“ в приложение I.
3. Комбинация от мрежи с различни размери на окото: 70-79 mm + = 100 mm
Уловът, съхраняван на борда или разтоварван, съдържа най-малко 10 % от всякаква комбинация от морски организми, посочени в приложение I като целеви видове за размер на окото на мрежата между 70 и 79 mm.
4. Комбинация от мрежи с различни размери на окото: 80-99 mm + = 100 mm
Уловът, съхраняван на борда или разтоварван, съдържа най-малко 50 % от всякаква комбинация от морски организми, посочени в приложение I като целеви видове за размер на окото на мрежата между 80 и 99 mm.
Б. УСЛОВИЯ ЗА ИЗПОЛЗВАНЕ НА НЯКОИ КОМБИНАЦИИ ОТ МРЕЖИ С РАЗЛИЧНИ РАЗМЕРИ НА ОКОТО В СКАГЕРАК И КАТЕГАТ
Комбинация от мрежи с различни размери на окото = 89 mm + = 90 mm
Уловът, съхраняван на борда или разтоварван, съдържа най-малко 10 % от всякаква комбинация от морски организми, посочени в приложение IV като целеви видове за размер на окото на мрежата между 70 и 89 mm.“
4.
Приложение ХI се заменя със следното:
„ПРИЛОЖЕНИЕ ХI
A. УСЛОВИЯ ЗА ИЗПОЛЗВАНЕ НА НЯКОИ КОМБИНАЦИИ ОТ МРЕЖИ С РАЗЛИЧНИ РАЗМЕРИ НА ОКОТО ЗА РЕГИОН 3, С ИЗКЛЮЧЕНИЕ НА УЧАСТЪК IХa НА ICES НА ИЗТОК ОТ 7°23'48″ ЗАПАДНА ДЪЛЖИНА
1. Комбинация от мрежи с различни размери на окото: 16-31 mm + = 70 mm
Уловът, съхраняван на борда или разтоварван, съдържа най-малко 40 % от всякаква комбинация скариди (Pandalus montagui, Crangon spp. и Palaemon spp.) и раци плувци;
или
уловът, съхраняван на борда или разтоварван, съдържа най-малко 70 % от всякаква комбинация морски организми, посочени в приложение II като целеви видове за размер на окото на мрежата 16-31 mm, с изключение на скариди (Pandalus montagui, Crangon spp. и Palaemon spp.) и раци плувци.
2. Комбинация от мрежи с различни размери на окото: 32-54 mm + = 70 mm
Уловът, съхраняван на борда или разтоварван съдържа най-малко 70 % от всякаква комбинация на морски организми, посочени в приложение II като целеви видове за размер на окото на мрежата 32-54 mm, с изключение на скариди и лангустини (Pandalus montagui, Crangon spp. и Palaemon spp.).
3. Комбинация от мрежи с различни размери на окото: 55-59 mm+ = 70 mm
Уловът, съхраняван на борда или разтоварван, съдържа най-малко 20 % от всякаква комбинация от скариди и лангустини (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris);
или
Уловът, съхраняван на борда или разтоварван, съдържа най-малко 60 % от всякаква комбинация от скариди и лангустини, посочени в приложение II като целеви видове за размер на окото на мрежата 55-59 mm, с изключение на скариди и лангустини (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris).
4. Комбинация от мрежи с различни размери на окото: 60-69 mm + = 70 mm
Уловът, съхраняван на борда или разтоварван, съдържа най-малко 60 % от всякаква комбинация от морски организми, посочени в приложение II като целеви видове за размер на окото на мрежата между 60 и 69 mm.
Б. УСЛОВИЯ ЗА ИЗПОЛЗВАНЕ НА НЯКОИ КОМБИНАЦИИ ОТ МРЕЖИ С РАЗЛИЧНИ РАЗМЕРИ НА ОКОТО ЗА УЧАСТЪК IХА НА ICES НА ИЗТОК ОТ 7°23′48 ЗАПАДНА ДЪЛЖИНА
Комбинация от мрежи с различни размери на окото: 40-54 mm + = 55 mm
Уловът, съхраняван на борда или разтоварван, съдържа най-малко 50 % от всякаква комбинация от морски организми, посочени в приложение III като целеви видове за размер на окото на мрежата между 40 и 54 mm.“
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 януари 2000 г.
Настоящият регламент е задължителен в своята цялост и се прилага пряко във всички държави-членки.
Съставен в Люксембург на 24 юни 1999 година.